Blaze7451/Wiki-th-20250601 huggingface dataset:
มหาวิทยาลัยพะเยา วิทยาเขตเชียงราย

มหาวิทยาลัยพะเยา วิทยาเขตเชียงราย เป็นวิทยาเขตหนึ่งของมหาวิทยาลัยพะเยา โดยตั้งอยู่ที่จังหวัดเชียงราย ก่อตั้งเมื่อ พ.ศ. 2553

**ประวัติ**
มหาวิทยาลัยนเรศวร วิทยาเขตสารสนเทศพะเยา โดยศาสตราจารย์พิเศษ ดร.มณฑล สงวนเสริมศรี ที่ปรึกษาคณะกรรมการอำนวยการ ในขณะนั้นดำเนินการประสานงานกับผู้ว่าราชการจังหวัดเชียงรายขอรับการสนับสนุนที่ดินจากจังหวัดเชียงราย บริเวณศูนย์ราชการจังหวัดเชียงราย บ้านฝั่งหมิ่น ต.ริมกก อ.เมือง จ.เชียงราย ซึ่งได้รับอนุมัติให้ใช้ประโยชน์ประมาณ 25 ไร่ โดยดำเนินการก่อสร้างอาคารศูนย์บริการวิชาการและอาคารห้องพักจำนวน 24 ห้อง เปิดทำการเมื่อวันที่ 29 ธันวาคม 2551 โดยใช้ชื่อ มหาวิทยาลัยนเรศวรพะเยา ศูนย์บริการวิชาการเชียงราย ในระยะแรกได้ดำเนินการจัดการเรียนการสอนหลักสูตรวิศวกรรมศาสตรมหาบัณฑิต สาขาวิชาการบริหารงานก่อสร้าง โดยสำนักงานการศึกษาภาคพิเศษเป็นผู้บริหารจัดการ พระราชบัญญัติมหาวิทยาลัยพะเยา พ.ศ. 2553 ภูมิพลอดุลยเดช ป.ร. ให้ไว้ ณ วันที่ 12 กรกฎาคม 2553 เป็นปีที่ 65 16 กรกฎาคม 2553 ประกาศในราชกิจจานุเบกษา ยกฐานะจากมหาวิทยาลัยนเรศวรพะเยา เป็นมหาวิทยาลัยพะเยา และวันที่ 19 กันยายน 2553 สภามหาวิทยาลัย พะเยาอนุมัติยกฐานะศูนย์บริการวิชาการเชียงราย เป็นวิทยาเขตเชียงราย
วิทยาเขตเชียงรายตั้งอยู่บริเวณศูนย์ราชการจังหวัดเชียงราย บ้านฝั่งหมิ่น ตำบลริมกก อำเภอเมือง จังหวัดเชียงราย ซึ่งได้รับอนุมัติให้ใช้ประโยชน์ประมาณ 16 ไร่ เปิดการเรียนการสอน เฉพาะวันเสาร์-อาทิตย์ ในระดับปริญญาโทหลักสูตรการศึกษามหาบัณฑิต (สาขาวิชาบริหารการศึกษา สาขาวิชาหลักสูตรและการสอน) หลักสูตรบริหารธุรกิจมหาบัณฑิต และปริญญาตรี หลักสูตรศิลปศาสตรบัณฑิต สาขาวิชาพัฒนาสังคม (โครงการพิเศษ) และมีโครงการเปิดการเรียนการสอนระดับดุษฎีบัณฑิตในสาขาวิชาต่าง ๆ ต่อไป

**การศึกษา**

**หลักสูตรปริญญาเอก**
 การจัดการการท่องเที่ยวและการโรงแรม

**หลักสูตรปริญญาโท**
 สาขาวิชาการบริหารการศึกษา- สาขาวิชาหลักสูตรและการสอน- สาขาวิชาการเรียนรู้แบบบูรณาการสมอง- สาขาวิชานวัตกรทางการศึกษา- สาขาวิชาสะเต็มศึกษา- สาขาวิชาการจัดการท่องเที่ยวและโรงแรม- สาขาวิชาภูมิสารสนเทศประยุกต์

**อ้างอิง**
http://www.crc.up.ac.th/th/index.php date=2022-01-29 

**ดูเพิ่ม**
 มหาวิทยาลัยพะเยา- รายชื่อสถาบันอุดมศึกษาในประเทศไทย

**แหล่งข้อมูลอื่น**
  มหาวิทยาลัยพะเยา date=2013-01-15 -  วิทยาเขตเชียงราย มหาวิทยาลัยพะเยา
วิทยาเขตเชียงราย
พะเยา
หมวดหมู่:สถาบันอุดมศึกษาในจังหวัดเชียงราย
หมวดหมู่:สถานศึกษาในอำเภอเมืองเชียงราย
เทศบาลตำบลพรานกระต่าย

เทศบาลตำบลพรานกระต่าย เป็นองค์กรปกครองส่วนท้องถิ่นประเภทเทศบาลตำบล มีอาณาเขตครอบคลุมพื้นที่ทั้งหมดของหมู่ที่ 10 กับบางส่วนของหมู่ที่ 1–4, 11 ของตำบลพรานกระต่าย และพื้นที่ทั้งหมดของหมู่ที่ 6, 11, 12 กับบางส่วนของหมู่ที่ 1, 3–5, 7, 8 และ 13 ของตำบลถ้ำกระต่ายทอง อำเภอพรานกระต่าย จังหวัดกำแพงเพชร เดิมมีฐานะเป็นสุขาภิบาลพรานกระต่ายซึ่งจัดตั้งขึ้นใน พ.ศ. 2498 แล้วได้รับการจัดตั้งเป็นเทศบาลตำบลใน พ.ศ. 2542 ปัจจุบันในเขตเทศบาลมีประชากร 8,631 คน
ในปัจจุบันเทศบาลตำบลพรานกระต่ายเป็นศูนย์กลางของการบริหารราชการ การศึกษา เศรษฐกิจ และสังคมของอำเภอพรานกระต่าย อยู่ห่างจากศาลากลางจังหวัดกำแพงเพชรประมาณ 14 กิโลเมตร อยู่ห่างจากกรุงเทพมหานครประมาณ 377 กิโลเมตรตามทางหลวงแผ่นดินหมายเลข 101

**อาณาเขต**
เทศบาลตำบลพรานกระต่ายมีอาณาเขตติดต่อกับเขตองค์กรปกครองส่วนท้องถิ่นข้างเคียง ดังนี้- ทิศเหนือ ติดต่อกับเขตเทศบาลตำบลบ้านพราน- ทิศตะวันออก ติดต่อกับเขตองค์การบริหารส่วนตำบลถ้ำกระต่ายทอง - ทิศใต้ ติดต่อกับเขตองค์การบริหารส่วนตำบลถ้ำกระต่ายทอง - ทิศตะวันตก ติดต่อกับเขตเทศบาลตําบลบ้านพราน

**หมู่บ้าน**
พื้นที่เทศบาลตำบลพรานกระต่ายประกอบไปด้วย 16 หมู่บ้าน โดยครอบคลุมพื้นที่ตำบลพรานกระต่ายทั้งหมด 6 หมู่บ้าน และครอบคลุมพื้นที่ตำบลถ้ำกระต่ายทองทั้งหมด 10 หมู่บ้าน ดังนี้- หมู่บ้านภายในเขตตำบลพรานกระต่าย
# หมู่ที่ 1 บ้านเด่นกระบาก
# หมู่ที่ 2 บ้านพรานกระต่าย
# หมู่ที่ 3 บ้านเขาแก้ว
# หมู่ที่ 4 บ้านหัวถนน
# หมู่ที่ 10 บ้านเหนือ
# หมู่ที่ 11 บ้านหนองหินเตาปูน- หมู่บ้านภายในเขตตำบลถ้ำกระต่ายทอง
# หมู่ที่ 1 บ้านบ่อมะเฟือง
# หมู่ที่ 3 บ้านพรานกระต่าย
# หมู่ที่ 4 บ้านขอนทองคำ
# หมู่ที่ 5 บ้านหนองดุก
# หมู่ที่ 6 บ้านถ้ำกระต่ายทอง
# หมู่ที่ 7 บ้านนาถัง
# หมู่ที่ 8 บ้านป่าแดงกลาง
# หมู่ที่ 11 บ้านสามเหลี่ยม
# หมู่ที่ 12 บ้านวังลอ
# หมู่ที่ 13 บ้านทุ่งบ่อสะเดา

**อ้างอิง**

**แหล่งข้อมูลอื่น**
  เว็บไซต์เทศบาลตำบลพรานกระต่าย date=2014-12-18 
พรานกระต่าย
หมวดหมู่:อำเภอพรานกระต่าย
อี จู-ย็อน (นักร้อง)

อี จู-ย็อน (이주연, 李柱延; เกิด 15 มกราคม พ.ศ. 2541) หรือที่รู้จักกันในชื่อ จูย็อน (주연) เป็นนักร้อง พิธีกร ชาวเกาหลีใต้ เขาเป็นที่รู้จักกันในฐานะสมาชิกของบอยแบนด์เดอะบอยซ์จากเกาหลีใต้ โดยเป็นนักเต้นหลักและนักร้องรอง

**ผลงานเพลง**

**พิธีกร**

**อ้างอิง**

**แหล่งข้อมูลอื่น**
  ฐานข้อมูลศิลปินเมลอน
หมวดหมู่:เดอะบอยซ์
หมวดหมู่:นักร้องเพลงภาษาเกาหลี
หมวดหมู่:ศิลปินสังกัดไอเอสทีเอนเตอร์เทนเมนต์
หมวดหมู่:บุคคลจากควังจู (จังหวัดคย็องกี)
คิวเอสวาย (รถจักร)

ซีอาร์อาร์ซี ซีดีเอ5บี1 (CRRC CDA5B1) หรือ รถจักรซีชู่เยี่ยน (Qishuyan Locomotive) มีชื่อเล่นว่า รถจักรอุลตร้าแมน เป็นรถจักรดีเซลไฟฟ้าของการรถไฟแห่งประเทศไทย ที่สั่งนำเข้ามาเพื่อใช้ในการทำขบวนรถโดยสารและขบวนรถสินค้า และนำมาทดแทนรถจักรรุ่นเก่าอย่างเช่น จีอี (GE) ที่มีอายุการใช้งานที่มาก สั่งซื้อจากบริษัทซีอาร์อาร์ซีซีชู่เยี่ยน มณฑลเจียงซู ประเทศจีน เมื่อปี พ.ศ. 2565  รถจักรซีชู่เยี่ยนเป็นรถจักรที่ถูกสั่งซื้อมาใช้เพื่อทำขบวนรถโดยสารในรอบ 27 ปี โดยหลังจากการสั่งซื้อรถจักรจีอีเอ (GEA) ตั้งแต่ปี พ.ศ. 2538 ก็ไม่มีการสั่งซื้อรถจักรเพื่อมาทำขบวนรถโดยสารอีกเลยจนถึงปี พ.ศ. 2565  
QSY เมื่อทำขบวนรถถึงสถานีกรุงเทพรถจักร QSY (ล็อตที่ 1: 5201-5220 ล็อตที่ 2: 5221-5235 ล็อตที่ 3: 5236-5250) จำนวนทั้งหมด 50 คัน ปัจจุบันมีบทบาทเป็นอย่างมากกับการทำขบวนรถโดยสารทางไกล ไปเชียงใหม่ หนองคาย อุบลราชธานี และชุมทางหาดใหญ่ โดยหลักๆจะทำขบวนรถด่วนพิเศษ CNR ขบวนรถเร็ว ขบวนรถด่วน และขบวนด่วนพิเศษอื่นๆ อีกทั้งยังมีบทบาทกับรถสินค้าด้วย เช่น ทำขบวนรถสินค้า ICD รถสินค้าขนส่งระหว่างประเทศไปหนองคาย และรถสินค้าระหว่างเมือง 
เนื่องด้วยรถจักร QSY สามารถทำความเร็วสูงสุดได้ที่ 120 กม./ชม. เฉพาะขบวนรถด่วนพิเศษเลขที่ 9/10 23/24 25/26 31/32
ส่วนขบวนรถอื่นๆ นอกเหนือจากขบวนดังกล่าว
จะถูกกำหนดให้ใช้ความเร็วสูงสุด ไม่เกิน 100 กม./ชม. หรือ ต่ำกว่า
ขึ้นอยู่กับชนิดแคร่ล้อของรถโดยสารและรถสินค้าแต่ละขบวน
เช่น บนท.ป.(แดวู) บนอ.ป.(ฮุนได) 100 กม./ชม.
และ บชท. บชส. บสส. บนท. 90กม./ชม. เป็นต้น
รถจักร QSY หมายเลข 5242 จอดอยู่ชุมทางศรีราชา
รถจักร QSY มาพร้อมกับระบบความปลอดภัย European Train Control System ในรูปแบบ On board จาก Thales ซึ่งระบบนี้ได้มีการใช้อย่างแพร่หลายในโซนยุโรป และเอเชียบางประเทศ เพื่อจัดการเดินขบวนรถได้อย่างปลอดภัยและมีประสิทธิภาพ อีกทั้งระบบนี้ยังช่วยในส่วนของการควบคุมระบบเบรค หรือเครื่องยนต์ เพื่อความปลอดภัยได้
รถจักร QSY หมายเลข 5210 จอดอยู่อุบลราชธานี
300x300px

**อ้างอิง**
หมวดหมู่:รถจักรดีเซลในประเทศไทย
พระโพธิสัตว์กวนอิมบนทะเลแห่งหนานชาน

มุมมองระยะไกล ด้านที่หันสู่ทะเล
พระโพธิสัตว์กวนอิมบนทะเลแห่งหนานชาน (t=南山海上觀音聖像) หรือ พระโพธิสัตว์กวนอิมแห่งเกาะไหหลำ เป็นประติมากรรมแบบจีนรูปพระโพธิสัตว์กวนอิมสูง 108 เมตร (354 ฟุต) ตั้งอยู่ใกล้กับวัดหนานชานแห่งเมืองซานย่า บนชายฝั่งทางตอนใต้ของมณฑลไห่หนาน ประเทศจีน ประติมากรรมมีสามพักตร์ คือ ด้านหนึ่งหันเข้าหาฝั่งแผ่นดินเกาะไหหลำ (ไห่หนาน) ของประเทศจีน อีกสองด้านหันหน้าออกสู่ทะเลจีนใต้ เป็นนัยของการประทานพรคุ้มครองประเทศจีนและคนทั้งโลก ในปี 2561 นับเป็นประติมากรรมที่สูงเป็นอันดับที่สิบสองของโลก ปัจจุบันยังเป็นรูปประติมากรรมพระโพธิสัตว์กวนอิมที่สูงที่สุดของโลกเมื่อนับรวมความสูงจากส่วนฐาน
ประติมากรรมนี้ใช้เวลาก่อสร้างประมาณ 6 ปี แล้วเสร็จสมบูรณ์และประกอบพิธีเปิดเมื่อวันที่ 24 เมษายน 2548 โดยมีพระสงฆ์ 108 รูป จากกลุ่มพุทธสมาคมต่าง ๆ ในไต้หวัน ฮ่องกง มาเก๊า และจีนแผ่นดินใหญ่ และผู้แสวงบุญหลายหมื่นคน รวมทั้งพระภิกษุจากนิกายเถรวาทและวัชรยาน

**โครงสร้าง**
สามปางในองค์เดียวกัน
รูปประติมากรรมพระโพธิสัตว์กวนอิมบนทะเลแห่งหนานชานสร้างในท่ายืนบนแท่นดอกบัว ประกอบด้วยสามปางในองค์เดียวกัน คือ ปางประคองพระสูตรไว้ที่พระหัตถ์ซ้ายและทรงแสดงพระวิตรรกมุทราด้วยพระหัตถ์ขวา (แสดงธรรม), ปางถือสายประคำ และปางถือดอกบัว ในนัยยะของ "ปัญญา เมตตา สันติ"
สร้างขึ้นจากโลหะผสม ฉาบด้วยสารเคลือบผิวฟลูออโรพอลิเมอร์ซี่งทนต่อการกัดกร่อนจากความเค็ม มีน้ำหนักประมาณ 2,600 ตัน วางบนตำแหน่งที่รองรับด้วยชั้นหินใต้ทะเล

**ที่ตั้ง**
พระโพธิสัตว์กวนอิมบนทะเลแห่งหนานชาน ตั้งอยู่ในเขตท่องเที่ยวเชิงวัฒนธรรมหนานชานซึ่งเป็นเขตมณฑลทางพุทธศาสนาขนาดใหญ่ อยู่ห่างจากซานย่าไปทางตะวันตก 40 กิโลเมตร

**ดูเพิ่ม**
 พระโพธิสัตว์กวนอิมแห่งเขาซีเฉียว มณฑลกวางตุ้ง ประเทศจีน- พระโพธิสัตว์กวนอิมแห่งเขาผู่ถัว มณฑลเจ้อเจียง ประเทศจีน- พระโพธิสัตว์กวนอิมพันมือแห่งกุยซาน มณฑลหูหนาน ประเทศจีน

**อ้างอิง**
หนานชาน
หมวดหมู่:รูปปั้นขนาดมหึมาในประเทศจีน
หมวดหมู่:สิ่งก่อสร้างในมณฑลไหหลำ
ลาสกาลา

ลาสกาลา (La Scala, pron) หรือชื่อเต็ม เตอาโตรอัลลาสกาลา (Teatro alla Scala, pron) เป็นโรงอุปรากรในมิลาน ประเทศอิตาลี 
ภายในโรงอุปรากรมีระเบียงด้านบนที่เรียกว่า ลอจโจเน มีไว้สำหรับผู้ที่มีทุนทรัพย์น้อยกว่าในการเข้าชมการแสดง ระเบียงนี้มักแน่นไปด้วยผู้ชื่นชอบและคลั่งไคล้อุปรากร เรียกว่า ลอจโจนิสตี ซึ่งจะแสดงออกอย่างตื่นเต้นดีใจอย่างสุดเหวี่ยงหรือเกรี้ยวกราดอย่างหนัก หากเห็นว่านักร้องอุปรากรแสดงได้อย่างยอดเยี่ยมหรือแย่ การแสดงที่ถูกมองว่าแย่จะได้รับ "บัปติศมาไฟ" จากผู้ชมบนระเบียงนี้ เช่นในปี 2006 โรแบร์โต อาลัญญา นักร้องเทเนอร์ เดินลงจากเวทีหลังถูกโห่ร้องระหว่างแสดงอุปรากรเรื่อง อาอีดา ทำให้อันโตเนลโล ปาลอมบี นักร้องสำรอง ต้องขึ้นแสดงแทนที่กลางคัน หลังจากนั้นอาลัญญาก็ไม่กลับไปแสดงอุปรากรนี้อีก

**อ้างอิง**
หมวดหมู่:สิ่งก่อสร้างในมิลาน
หมวดหมู่:โรงอุปรากร
อดัม เพจ

สตีเฟน เบลก โวลซ์ (Stephen Blake Woltz; เกิด 27 กรกฎาคม ค.ศ. 1991) เป็นที่รู้จักกันดีในชื่อสังเวียนของเขาว่า "แฮงแมน" อดัม เพจ ("Hangman" Adam Page) เป็นนักมวยปล้ำอาชีพชาวอเมริกันที่เซ็นสัญญากับ All Elite Wrestling (AEW) ซึ่งเขาได้เป็นแชมป์โลก AEW
เขาเริ่มต้นอาชีพของเขาในปี 2008 โดยทำงานในสมาคมอิสระในชื่อ แอดัม เพจ ในปี 2011 เขาเริ่มปรากฏตัวใน Ring of Honor (ROH) ซึ่งเขาอาศัยอยู่เป็นเวลาเจ็ดปี ในปี 2016 เพจได้เข้าร่วมกลุ่มอธรรมอย่าง Bullet Club ซึ่งมีการผลักดันอย่างมากในการเลื่อนตำแหน่ง หลังจากที่เขาเข้าร่วม เขาเปลี่ยนกิมมิคของเขาเป็น แฮงแมน แอดัม เพจ หรือ แฮงแมน เพจ พร้อมด้วยสมาชิก Bullet Club The Young Bucks แล้ว เขายังได้แชมป์ ROH World Six-Man Tag Team Championship เพจยังทำงานร่วมกับค่ายมวยปล้ำญี่ปุ่น New Japan Pro-Wrestling (NJPW) เนื่องจาก ROH มีข้อตกลงกับ NJPW ในปี 2018 สมาชิก Bullet Club Cody Rhodes และ The Young Bucks ออกจาก ROH และเริ่มเลื่อนตำแหน่ง All Elite Wrestling เพจออกจาก ROH และเซ็นกับ AEW ด้วย เพจเข้าร่วมในทัวร์นาเมนต์เพื่อตำแหน่งแชมป์โลก AEW คนแรก แต่พ่ายแพ้ในรอบชิงชนะเลิศกับคริส เจริโค หลายเดือนต่อมา เขาได้แชมป์ AEW World Tag Team Championship ร่วมกับ Kenny Omega; ในปี 2021 เขาเอาชนะโอเมกาเพื่อคว้าแชมป์โลก AEW

**แชมป์และรางวัล**
ไฟล์:All Elite Wrestling World Champion - Hangman Adam Page (cropped).jpg|thumb|180px|แชมป์โลก AEW- All Elite Wrestling
** AEW World Championship (1 time)
** AEW World Tag Team Championship (1 time) – with Kenny Omega
** Men's Casino Battle Royale (2019)
** Men's Casino Ladder Match (2021)
** Over Budget Charity Battle Royale (2023)
** Owen Hart Cup (2025)
** Dynamite Award (2 times)
*** Bleacher Report PPV Moment of the Year (2021) – small|Stadium Stampede match (The Elite vs. The Inner Circle) – Double or Nothing (May 23)
*** Biggest Beatdown (2022) – small|Hangman Adam Page goes 60 with Bryan Danielson- Carolina Wrestling Federation Mid-Atlantic
** CWF Mid-Atlantic Heavyweight Championship (1 time)
** CWF Mid-Atlantic Tag Team Championship (1 time) – with Jason Blade
*Inside The Ropes Magazine
** Ranked No. 8 of the top 50 wrestlers in the world in the ITR 50 in 2020- Premiere Wrestling Xperience
** PWX Tag Team Championship (2 times) – with Corey Hollis- Pro Wrestling Illustrated
** Match of the Year (2020) small|with Kenny Omega vs The Young Bucks at Revolution
** Ranked No. 4 of the top 500 singles wrestlers in the PWI 500 in 2022
** Ranked No. 2 of the top 50 Tag Teams in the PWI Tag Team 50 in 2020 with Kenny Omega
*Pro Wrestling International
**PWI International Trios Championship (2 times) - with Jason Blade and Jason Miller- Ring of Honor
** ROH World Six-Man Tag Team Championship (2 times) – with Matt Jackson and Nick Jackson
** ROH Year-End Award (1 time)
*** Breakout Star of the Year (2017)- WrestleForce
** WrestleForce Tag Team Championship (1 time) – with Corey Hollis- Wrestling Observer Newsletter
** Best Wrestling Maneuver (2021) Buckshot Lariat
** Feud of the Year (2021) vs. Kenny Omega
** Most Improved (2018)
** Pro Wrestling Match of the Year (2020) with Kenny Omega vs The Young Bucks at Revolution
** Bruiser Brody Memorial Award (Best Brawler) (2024)

**อ้างอิง**

**แหล่งข้อมูลอื่น**
หมวดหมู่:นักมวยปล้ำอาชีพชาวอเมริกัน
ชัง ดง-ยุน

ชัง ดง-ยุน (장동윤, Jang Dong-yoon เกิด 12 กรกฎาคม ค.ศ. 1992) เป็นนักแสดงชาวเกาหลีใต้ มีชื่อเสียงจากบทบาทนำในละครโทรทัศน์ยอดนิยมเรื่อง นักเรียนอลวน มัธยมอลเวง (2017) ลำนำรักจำแลง (2019) และค้น ล่า ท้ามัจจุราช (2020)

**ผลงาน**

**ภาพยนตร์**

**ละครโทรทัศน์**

**ละครเว็บ**

**รายการโทรทัศน์**

**โฮสติง**

**การปรากฏตัวในมิวสิกวิดีโอ**

**ทูต**
 Ambassador for 2022 Unobstructed Films (2021)

**รางวัลและการเสนอชื่อเข้าชิง**

**อ้างอิง**

**แหล่งข้อมูลอื่น**
  DongyiCompany.Official (Official Agency account on Instagram)- jangdongyoon.jp date=2022-01-31  (Official Japanese website) ja
*Jang_Dong-yoon
*id=nm8589353
หมวดหมู่:บุคคลที่เกิดในปี พ.ศ. 2535
หมวดหมู่:บุคคลที่ยังมีชีวิตอยู่
หมวดหมู่:นักแสดงละครโทรทัศน์ชายชาวเกาหลีใต้
บรูนู กีมาไรส์

บรูนู กีมาไรส์ โรดรีกิส โมรา (Bruno Guimarães Rodriguez Moura; เกิด 16 พฤศจิกายน ค.ศ. 1997) หรือรู้จักกันในชื่อ บรูนู กีมาไรส์ เป็นนักฟุตบอลชาวบราซิลที่เล่นในตำแหน่งกองกลางตัวรับให้แก่นิวคาสเซิลยูไนเต็ดในพรีเมียร์ลีกและทีมชาติบราซิล

**สโมสรอาชีพ**

**ช่วงแรก**
กีมาไรส์เกิดที่ย่านเซากริสตอเวาในรีโอเดจาเนโร เขามาจากทีมเยาวชนของเอาดักส์date=January 2022 ต่อมาในวันที่ 9 เมษายน ค.ศ. 2015 เขาในวัย 17 ปี ได้ลงเล่นระดับอาชีพเป็นครั้งแรกในช่วงสามนาทีสุดท้ายของเกม ช่วยให้ทีมเอาชนะบรากังชีนู 2–1date=January 2022
กีมาไรส์มีชื่อในทีมชุดแรกในฤดูกาล 2017 หลังจากที่ทำผลงานได้ดีในการแข่งขันกอปาเซาเปาลูจีฟูชีบอลฌูนียอร์date=January 2022

**อาตแลชีกูปารานาเอ็งซี**
วันที่ 11 พฤษภาคม ค.ศ. 2017 กีมาไรส์ถูกปล่อยยืมตัวให้แก่อาตแลชีกูปารานาเอ็งซีจนถึงเดือนเมษายน ค.ศ. 2018 และมีชื่อลงทะเบียนในทีมชุดอายุไม่เกิน 23 ปี
กีมาไรส์ลงเล่นนัดแรกในแซรียีอาเมื่อวันที่ 17 มิถุนายน ค.ศ. 2017 โดยลงเล่นเป็นตัวสำรองในครึ่งหลังแทนที่เดย์วีจีในนัดที่ทีมบุกไปแพ้อาตแลชีกูกอยยานีเย็งซี 1–0 ต่อมาในวันที่ 1 มีนาคม ค.ศ. 2018 เขาได้เซ็นสัญญาถาวรกับทีมจนถึงปี 2021
กีมาไรส์ทำประตูแรกให้แก่ทีมชุดใหญ่เมื่อวันที่ 10 มีนาคม ค.ศ. 2018 ช่วยให้ทีมเปิดบ้านเอาชนะฮิวบรังกูดูปารานา ไปได้ 7–1 ในการแข่งขันกังเปโอนาตูปารานาเอ็งซี เขาได้กลายเป็นผู้เล่นตัวหลักภายใต้การคุมทีมของชียากู นูนิส และในวันที่ 5 กุมภาพันธ์ ค.ศ. 2019 เขาได้รับการขยายสัญญาไปจนถึงปี 2023

**ลียง**
วันที่ 30 มกราคม ค.ศ. 2020 กีมาไรส์ได้เซ็นสัญญากับลียงในลีกเอิงด้วยสัญญา 4 ปีครึ่ง ค่าตัวที่ได้รับรายงานอยู่ที่ 20 ล้านยูโร

**เกียรติประวัติ**
อาตแลชีกูปารานาเอ็งซี- กอปาดูบราซิว: 2019- กังเปโอนาตูปารานาเอ็งซี: 2018- โกปาซูดาเมริกานา: 2018- J.League Cup / Copa Sudamericana Championship: 2019
บราซิล อายุไม่เกิน 23 ปี- โอลิมปิกฤดูร้อน: 2020
รางวัลส่วนตัว- ทีมยอดเยี่ยมแห่งปีของกังเปโอนาตูบราซีเลย์รูแซรียีอา: 2019

**อ้างอิง**

**แหล่งข้อมูลอื่น**
  Bruno Guimarães at the Newcastle United F.C. website- 74761- bruno-gomez-soares- Bruno Guimarães
หมวดหมู่:บุคคลจากรีโอเดจาเนโร
หมวดหมู่:นักฟุตบอลชาวบราซิล
หมวดหมู่:นักฟุตบอลทีมชาติบราซิล
หมวดหมู่:กองกลางฟุตบอล
หมวดหมู่:ผู้เล่นในกังเปโอนาตูบราซีเลย์รูแซรียีอา
หมวดหมู่:ผู้เล่นในลีกเอิง
หมวดหมู่:ผู้เล่นออแล็งปิกลียอแน
หมวดหมู่:นักฟุตบอลในโอลิมปิกฤดูร้อน 2020
หมวดหมู่:ผู้เล่นในฟุตบอลโลก 2022
หมวดหมู่:ผู้เล่นสโมสรฟุตบอลนิวคาสเซิลยูไนเต็ด
หมวดหมู่:ผู้เล่นในพรีเมียร์ลีก
หมวดหมู่:นักกีฬาบราซิลที่ได้เหรียญทองโอลิมปิก
แม่แบบ:Annual readership/doc

This template reports the daily page views for an article over a period of time (default: the last year), placing them in a suitable frame with a heading. It is typically placed on an article's talk page below other talk page banners.

**Usage**
Basic syntax (annual data):
Annual readership
Template syntax with optional parameters:
9=height= 

**Optional parameters**
expanded can be used to override the default auto-collapsing of the message box. To prevent the graph from being collapsed on page load, use true.
*days (default: 365) can be used to change the number of pageview days depicted in the graph.
*target (default: ) can be used to simultaneously specify the page in the graph title (if title is not specified) and the page for which page traffic is displayed.
*title (default: see notes) can be used to specify the page in the graph title.
*color (default: #00f) can be used to change the graph color; accepted inputs include HTML color names (e.g., red) and hex codes.
*scale (default: linear) can be used to change the scale of the y axis; accepted inputs: linear, log, pow, sqrt, quantile, quantize, and threshold.
*width (default: 570) may be used to change the width in pixels of the image.
*: Note: Default of 570px is used to match standard Talk page boxed items; values outside the range of 400–980 may be problematic.
*height (default: 200) may be used to change the height.

**Notes about the graph title**
If both title and target are not specified, the graph title varies depending on the namespace of the page where this template is used.
*Title if placed on an article talk page:
*:Daily  of this article
*Title if placed on a page in any other talk namespace (e.g., "User talk:", "Template talk:", "Wikipedia talk:", etc.):
*:Daily  of 
*Title if placed on any subject page (i.e., pages in namespaces like "User:", "Template:", "Wikipedia:", etc.):
*:Daily  of this page
If title is not specified, but target is specified, the graph title is set as "Daily pageviews of target page", with the target page linked.
*For example, inputting XYZ would set the graph title as:
*:Daily  of XYZ
If title is specified, regardless of the specification of target, the graph title is set as "Daily pageviews of text", with the text unlinked.
*For example, inputting XYZ would set the graph title as:
*:Daily  of XYZ
*For example, inputting  would set the graph title as:
*:Daily  of XYZ

**Examples**

**Redirects**
Annual Readership
*Annual views
*Daily pageviews
*Page views
*Pageviews

**See also**
 Page views doubleuse if two graphs are needed; designed for topics with spiky pageviews- Graph:PageViewsUse instead, if further variations are desired
แมลคัม เกลเซอร์

แมลคัม เออร์วิง เกลเซอร์ (Malcolm Irving Glazer; 15 สิงหาคม พ.ศ. 2471 – 28 พฤษภาคม พ.ศ. 2557) เป็นนักธุรกิจและเจ้าของทีมกีฬาชาวอเมริกัน เขาเป็นประธานและประธานเจ้าหน้าที่บริหารของเฟิสต์แอลลายด์คอร์เพอเรชันซึ่งเป็นบริษัทที่ถือหุ้นใหญ่สำหรับผลประโยชน์ทางธุรกิจที่หลากหลายของเขา และเป็นเจ้าของทั้งแมนเชสเตอร์ยูไนเต็ดในพรีเมียร์ลีก และแทมปาเบย์บักคาเนียส์ในเนชันแนลฟุตบอลลีก

**ชีวิตในวัยเด็ก**
เกลเซอร์เกิดในเมืองรอเชสเตอร์ รัฐนิวยอร์ก เป็นบุตรคนที่ห้าในเจ็ดคนของเอบราฮัมและแฮนนาห์ เกลเซอร์ ผู้อพยพชาวลิทัวเนียเชื้อสายยิว เขาเริ่มทำงานในธุรกิจชิ้นส่วนนาฬิกาของบิดาเมื่ออายุ 8 ปี เมื่อบิดาเสียชีวิตขณะที่เกลเซอร์มีอายุ 15 ปี เขาก็เข้าสู่โลกธุรกิจ เกลเซอร์เดินขายนาฬิกาแบบเคาะประตูบ้านเพื่อช่วยหาเลี้ยงครอบครัว สำนักข่าวรอยเตอร์ส อ้างคำพูดของเกลเซอร์ว่าการตายของพ่อของเขา “อาจเป็นเรื่องน่าเศร้าที่สุดที่เคยเกิดขึ้นในชีวิตของฉัน แต่มันก็ดีในทางหนึ่ง” เพราะ “มันทำให้ฉันกลายเป็นลูกผู้ชาย” เขาเข้าเรียนที่ Samson College ในเมือง Romulus รัฐนิวยอร์ค เป็นเวลาสั้น ๆ ก่อนจะทำงานเต็มเวลาเป็นช่างซ่อมเครื่องประดับและนาฬิกา ชายร่างเล็กที่มีหนวดเคราสีแดง สื่อเรียกเขาว่า "ภูติจิ๋ว"

**แมนเชสเตอร์ยูไนเต็ด**
เกลเซอร์ เข้าซื้อกิจการของยูไนเต็ด ด้วยมูลค่า 790 ล้านปอนด์โดยการทยอยซื้อผู้ถือหุ้นของยูไนเต็ด ระหว่างปี พ.ศ. 2546 ถึง พ.ศ. 2548การเทคโอเวอร์ของเกลเซอร์ถูกประท้วงโดยแฟน ๆ ของยูไนเต็ดส่วนใหญ่เนื่องจากปัญหาทางการเงินเมื่อเกลเซอร์ป่วยด้วยโรคหลอดเลือดในสมองแตกในเดือนเมษายน พ.ศ. 2549 โจเอลและอัฟราม ลูกชายของเขาเข้ามาบริหารสโมสรต่อ และครอบครัวของเขายังคงควบคุมสโมสรต่อไปหลังจากที่เกลเซอร์เสียชีวิตในปี พ.ศ. 2557 โดยสัดส่วนการถือหุ้น 90% ในสโมสรได้ถูกแบ่งเท่าๆ กันให้กับลูกๆทั้งหกคนของเกลเซอร์

**อ้างอิง**
หมวดหมู่:บุคคลที่เกิดในปี พ.ศ. 2471
หมวดหมู่:บุคคลที่เสียชีวิตในปี พ.ศ. 2557
หมวดหมู่:นักธุรกิจชาวอเมริกัน
หมวดหมู่:มหาเศรษฐีชาวอเมริกัน
หมวดหมู่:กรรมการและประธานสโมสรฟุตบอลแมนเชสเตอร์ยูไนเต็ด
หมวดหมู่:บุคคลจากรอเชสเตอร์ (รัฐนิวยอร์ก)
ถ้ำนาคา

ถ้ำนาคา เป็นถ้ำในพื้นที่อุทยานแห่งชาติภูลังกา อำเภอบึงโขงหลง จังหวัดบึงกาฬ มีจุดเด่นของลักษณะหินเกิดจากการกัดกร่อน มีลวดลายคล้ายเกล็ดงู

**การค้นพบ**
ถ้ำนาคาเป็นถ้ำที่ถูกค้นพบเมื่อราว พ.ศ. 2563 โดยมีกลุ่มนักท่องเที่ยวที่เป็นลูกศิษย์ของพระอาจารย์วินิจ สุเมโทร จากวัดถ้ำชัยมงคล ได้บันทึกภาพกลุ่มหินที่เกิดการกัดกร่อน มีลวดลายคล้ายเกล็ดปลาหรือเกล็ดงู ประกอบกับการโค้งตัวของหินทำให้รูปร่างโดยรวมคล้ายกับการขดตัวของงูใหญ่หรือพญานาค และโพสต์รูปภาพเหล่านั้นขึ้นบนสื่อโซเชียล และเกิดการกระจายข่าวไปตามความเชื่อส่วนบุคคลจนเป็นที่โด่งดัง 
ถ้ำนาคาเปิดให้นักท่องเที่ยวเข้าชมครั้งแรกเมื่อวันที่ 1 กรกฎาคม พ.ศ. 2563 เป็นแหล่งท่องเที่ยวที่นิยมมาก แม้จะอยู่ในช่วงการระบาดทั่วของโควิด-19 ในประเทศไทย

**ลักษณะทางกายภาพ**
ถ้ำนาคาเป็นถ้ำขนาดเล็ก การเข้าถึงต้องเดินขึ้นเขาจากวัดถ้ำชัยมงคลขึ้นไปตามบันไดที่ชันมากหลายช่วง ประมาณไม่ต่ำกว่า 600 ขั้น ใช้เวลาเดินขึ้นจนไปถึงถ้ำประมาณ 1 ชั่วโมงครึ่ง 
หินเกิดจากการกัดกร่อน มีลวดลายคล้ายเกล็ดงู มีความสูง 5–30 เมตร บริเวณดังกล่าวเป็นหินทรายขนาดใหญ่ ทางธรณีวิทยา เรียกกันว่า ซันแครก (Sun Crack) หรือ หมอนหินซ้อน ลักษณะการแตกผิวหน้าของหิน เกิดจากการเปลี่ยนแปลงของอุณหภูมิที่แตกต่างกัน ระหว่างกลางวันและกลางคืนอย่างรวดเร็ว ทำให้หินเกิดการขยายตัวและหดตัวสลับไปมา จนแตกเป็นลายเหลี่ยม ต่อมามีการผุผังและกัดเซาะโดยน้ำและอากาศในแนวดิ่ง ทำให้เกิดลักษณะเป็นชั้น ๆ จากการคำนวณแล้วหินทรายชนิดนี้มีอายุประมาณ 70 ล้านปี เป็นหินที่เกิดในยุคครีเทเชียสตอนปลาย

**ตำนานและความเชื่อ**
มีความเชื่อว่ากลุ่มหินรูปงู อาจจะเป็นงูยักษ์ตายแล้วกลายเป็นหิน เมื่อหลายร้อยล้านปีมาแล้ว งูยักษ์พอตายลงยังไม่เน่าเปื่อยก็โดยทับถมด้วยดินหินมานับล้านปี จนแร่ธาตุจับเกาะในตัวงูกลายเป็นหิน ผูกเข้ากับตำนานท้องถิ่นทีว่า องค์อือลือเคยอาศัยอยู่ เป็นราชาผู้ถูกสาปให้เป็นพญานาค ทำให้เมืองล่มสลายกลายเป็นบึงโขงหลง องค์อือลือจะพ้นคำสาปก็ต่อเมื่อบังเกิดเมืองขึ้นใหม่ ปัจจุบันเชื่อกันว่า เมืองที่ว่านี้อยู่ที่บึงโขงหลง จังหวัดบึงกาฬ

**รายการอ้างอิง**
นาคา
หมวดหมู่:ภูมิศาสตร์ของจังหวัดบึงกาฬ
หมวดหมู่:ความเชื่อเกี่ยวกับพญานาค
หมวดหมู่:อำเภอบึงโขงหลง
พระตำหนักแคลเรนซ์

พระตำหนักแคลเรนซ์ ค.ศ. 2006
ถนนเดอะมอลล์ ค.ศ. 2008
พระตำหนักแคลเรนซ์ หรือ แคลเรนซ์เฮาส์ (Clarence House) คือตำหนักหนึ่งของพระราชวงศ์สหราชอาณาจักร ตั้งอยู่ที่ถนนเดอะมอลล์ นครเวสต์มินสเตอร์ กรุงลอนดอน สร้างขึ้นเมื่อปีค.ศ. 1825-1827 โดยอยู่ติดกับพระราชวังเซนต์เจมส์ แรกสร้างขึ้นเพื่อเป็นที่ประทับของดยุกแห่งแคลเรนซ์ ซึ่งต่อมาคือ พระเจ้าวิลเลียมที่ 4 ในเวลาที่ผ่านมานั้นได้มีการปรับปรุงเปลี่ยนแปลงมากมายทั้งภายในและภายนอก โดยครั้งใหญ่ที่สุดนั้นคือภายหลังจากสงครามโลกครั้งที่สอง ซึ่งตำหนักได้ถูกทำลายลงเกือบทั้งหมดโดยคงเหลือโครงสร้างเพียงเล็กน้อยจากการสร้างครั้งแรกโดยสถาปนิกจอห์น แนช ในปัจจุบันตัวพระตำหนักได้ถูกขึ้นทะเบียนเพื่อการพิทักษ์ เกรด 1 โดยสำนักงานมรดกแห่งชาติอังกฤษ (National Heritage List of England) ในปัจจุบันพระตำหนักถูกเปิดให้เข้าชมได้ปีละครั้งช่วงฤดูร้อนในเดือนสิงหาคมกินเวลาหนึ่งเดือนทุกๆ ปี   
พระตำหนักแคลเรนซ์เป็นที่ประทับอย่างเป็นทางการในกรุงลอนดอนของสมเด็จพระเจ้าชาลส์ที่ 3 และสมเด็จพระราชินีคามิลลา โดยตั้งแต่ปี ค.ศ. 2003 เป็นต้นมา คำว่า พระตำหนักแคลเรนซ์ ใช้เป็นคำเรียกแทนกองงานในพระองค์ของพระประมุขและคู่อภิเษกสมรสแห่งสหราชอาณาจักรพระองค์ปัจจุบัน (ในสมัยก่อนหน้าเคยใช้ว่า พระราชวังเซนต์เจมส์ ) เจ้าชายวิลเลียม เจ้าชายแห่งเวลส์ ยังเคยประทับที่นี่ในช่วงปีค.ศ. 2003 จนถึงเดือนเมษายน ค.ศ. 2011 และเจ้าชายแฮร์รี ดยุกแห่งซัสเซกซ์ ในระหว่างปีค.ศ. 2003 จนถึงเดือนมีนาคม ค.ศ. 2012 นอกจากนี้ในช่วงปีค.ศ. 1953 จนถึงค.ศ. 2002 ยังเคยเป็นที่ประทับส่วนพระองค์ใน สมเด็จพระราชินีเอลิซาเบธ พระราชชนนี และก่อนหน้านั้น พระตำหนักแคลเรนซ์ยังเคยเป็นที่ประทับของสมเด็จพระราชินีนาถเอลิซาเบธที่ 2 เมื่อครั้งยังดำรงพระอิสริยยศเป็นเจ้าหญิงอลิซาเบธ

**อ้างอิง**
หมวดหมู่:ที่ประทับของพระมหากษัตริย์ในอังกฤษ
หมวดหมู่:ที่ประทับของพระมหากษัตริย์ในสหราชอาณาจักร
หมวดหมู่:พระราชวังในอังกฤษ
หมวดหมู่:พระราชวังในสหราชอาณาจักร
วัดสว่างอารมณ์ (อำเภอปากคาด)

วัดสว่างอารมณ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลโนนศิลา อำเภอปากคาด จังหวัดบึงกาฬ
วัดสว่างอารมณ์ หรือ วัดถ้ำศรีธน ตั้งวัดเมื่อวันที่ 23 มีนาคม 2425 โดยท้าวขุนไกรซึ่งอพยพมาจากฝั่งลาวมาตั้งบ้านเรือนอยู่ริมแม่น้ำโขง ใกล้บ้านห้วยคาด ภายหลังได้ตั้งหมู่บ้านที่ชื่อ บ้านปากคาด ภายหลังชาวบ้านได้ร่วมกันสร้างวัดบนที่ดินของนายจันทรา ไกรราช ซึ่งเป็นบุตรชายของท้าวขุนไกร วัดได้รับพระราชทานวิสุงคามสีมา เมื่อวันที่ 15 เมษายน พ.ศ. 2517 เหตุที่ชื่อว่า วัดถ้ำศรีธน เพราะมีตำนานพื้นบ้านเล่าว่าท้าวศรีธนแห่งเมืองเปงจานนคร ได้มาร่ำเรียนวิชาอาคมกับพระฤๅษียังสถานที่แห่งนี้ ชาวบ้านเชื่อว่ายังมีหลักฐานตามตำนานปรากฏอยู่ทั้งถ้ำฤๅษี หินที่ท้าวศรีธนใช้ลองดาบ รวมทั้งหลักเสมาโบราณ
อุโบสถเป็นรูประฆังคว่ำ ตั้งอยู่บนก้อนหินใหญ่ และเป็นจุดชมทิวทัศน์แม่น้ำโขง และที่ใต้ก้อนหินใหญ่เป็นที่ประดิษฐานของพระพุทธรูปไสยาสน์ปางปรินิพพาน 

**รายนามเจ้าอาวาส**
 พระอธิการด่อน อินทสาโร (หลวงปู่ด่อน) พ.ศ. 2450–2460- พระอธิการด่อน อินทสาโร (หลวงปู่ด่อน) พ.ศ. 2450-2460- พระอธิการดี ฐานวุทโฒ พ.ศ. 2471–2492- พระอธิการเสาร์ ถาวโร พ.ศ. 2492–2529- พระสมานชัย วรปัญโญ พ.ศ. 2529–2535- พระอธิการทองลี โกวิโธ พ.ศ. 2535–2537- พระวัชรญาณประยุต พ.ศ. 2537–

**อ้างอิง**
สว่างอารมณ์
หมวดหมู่:อำเภอปากคาด
รางรักพรางใจ

รางรักพรางใจ เป็นนวนิยายแนว โรแมนติก ดราม่า สืบสวน ของ ชมบุหลัน ถูกนำมาสร้างเป็นละครโทรทัศน์ ปี 2564 เคยวางตัวนักแสดงเป็น โก้ วศิน อัศวนฤนาท และ มิน พีชญา วัฒนามนตรี แต่นางเอกได้หมดสัญญากับทางช่องเลยถูกช่องสั่งถอนตัวจากละครเรื่องนี้ และเช่นเดียวกับพระเอกที่ขอถอนตัวจากละครเรื่องนี้เช่นกัน เลยได้นำ ปูเป้ เกศรินทร์ น้อยผึ้ง และ โดนัท ภัทรพลฒ์ เดชพงษ์วรานนท์มาประกบคู่อีกครั้ง

**รายชื่อนักแสดง**

**อ้างอิง**
  ให้กำลังใจ "รางรักพรางใจ" ซีซั่น 2 เรตติ้งไม่ไหวแล้ว-  "โดนัท-ปูเป้" สารภาพความในใจ จูบหวานท่ามกลางหมู่ดาว ใน "รางรักพรางใจ"-  น้ำตาจะไหล! เกิดอะไรขึ้นกับ "รางรักพรางใจ" อีก

**แหล่งข้อมูลอื่น**
  เรื่องย่อ รางรักพรางใจ ละครโรแมนติก ดราม่า สืบสวน ฆาตกรรมและลึกลับ-  เรื่องย่อ รางรักพรางใจ - ผู้จัดการออนไลน์-  ละครรางรักพรางใจ ดูคลิป
หมวดหมู่:ละครโทรทัศน์ไทย
หมวดหมู่:ละครโทรทัศน์ทางสถานีโทรทัศน์ช่อง 7 เอชดี
หมวดหมู่:ละครโทรทัศน์ไทยในปี พ.ศ. 2564
หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ที่กำกับโดย ธีระศักดิ์ พรหมเงิน
ตำบลไทรงาม

ตำบลไทรงาม อาจหมายถึง
*ตำบลไทรงาม (อำเภอไทรงาม) จังหวัดกำแพงเพชร
*ตำบลไทรงาม (อำเภอบางเลน) จังหวัดนครปฐม
เทศบาลตำบลคลองขลุง

เทศบาลตำบลคลองขลุง เป็นองค์กรปกครองส่วนท้องถิ่นประเภทเทศบาลตำบล ซึ่งเป็นที่ตั้งของศูนย์ราชการต่าง ๆ ของอำเภอคลองขลุง จังหวัดกำแพงเพชร มีประชากรในปี พ.ศ. 2564 จำนวน 1,949 คน มีพื้นที่ครอบคลุมบางส่วนของตำบลคลองขลุง บริเวณริมฝั่งแม่น้ำปิงฝั่งตะวันตก  ตรงจุดบรรจบระหว่างแม่น้ำปิงกับคลองขลุง มีทางหลวงแผ่นดินหมายเลข 1 หรือถนนพหลโยธินลากผ่าน อยู่ห่างจากศาลากลางจังหวัดกำแพงเพชรประมาณ 54 กิโลเมตร และอยู่ห่างจากกรุงเทพมหานครประมาณ 315 กิโลเมตร

**ประวัติ**
สะพานเฉลิมพระเกียรติ 2 คลองขลุง
เทศบาลตำบลคลองขลุงเดิมมีฐานะเป็นสุขาภิบาลคลองขลุง จัดตั้งตามประกาศกระทรวงมหาดไทย เล่ม 73 ตอนที่ 45 ง ลงวันที่ 30 พฤษภาคม 2499 พ.ศ. 2498 และได้เปลี่ยนฐานะจากสุขาภิบาลเป็นเทศบาล เมื่อวันที่ 25 พฤษภาคม พ.ศ. 2542 ตามประกาศราชกิจจานุเบกษา เล่ม 116 ตอนที่ 9 ก ลงวันที่ 24 กุมภาพันธ์ พ.ศ. 2542

**อาณาเขตติดต่อ**
เทศบาลตำบลคลองขลุงมีอาณาเขตติดต่อกับเขตองค์กรปกครองส่วนท้องถิ่นข้างเคียง ดังนี้ - ทิศเหนือ ติดต่อกับเขตองค์การบริหารส่วนตำบลคลองขลุง- ทิศตะวันออก ติดต่อกับเขตองค์การบริหารส่วนตำบลท่ามะเขือ- ทิศใต้ ติดต่อกับเขตองค์การบริหารส่วนตำบลคลองขลุง- ทิศตะวันตก ติดต่อกับเขตองค์การบริหารส่วนตำบลคลองขลุง

**ชุมชน**
พื้นที่ในเขตเทศบาลตำบลคลองขลุงประกอบด้วย 3 ชุมชน ได้แก่ - ชุมชนสดใส- ชุมชนสร้างสรรค์- ชุมชนพัฒนาหมู่ที่ 10

**สถานที่สำคัญ**
 ที่ว่าการอำเภอคลองขลุง- โรงพยาบาลคลองขลุง- ที่ทำการไปรษณีย์คลองขลุง- การไฟฟ้าส่วนภูมิภาคอำเภอคลองขลุง- วัดศรีภิรมย์- ธนาคารออมสิน สาขาคลองขลุง- ธนาคารเพื่อการเกษตรและสหกรณ์การเกษตร สาขาคลองขลุง- สหกรณ์ออมทรัพย์ครูกำแพงเพชร จำกัด สาขาคลองขลุง- สำนักเขตพื้นที่การศึกษาประถมศึกษากำแพงเพชรเขต 2

**อ้างอิง**

**แหล่งข้อมูลอื่น**
  เว็บไซต์เทศบาลตำบลคลองขลุง
คลองขลุง
หมวดหมู่:อำเภอคลองขลุง
วัดสุวรรณภูมิพุทธชยันตี

วัดสุวรรณภูมิพุทธชยันตี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลศีรษะจรเข้น้อย อำเภอบางเสาธง จังหวัดสมุทรปราการ 
วัดสุวรรณภูมิพุทธชยันตี ดำเนินการจัดสร้างโดยพระเทพโพธิวิเทศ (วีระยุทธ์ วีรยุทโธ) หัวหน้าพระธรรมทูตสายประเทศอินเดีย-เนปาล เจ้าอาวาสวัดไทยพุทธคยา รัฐพิหาร ประเทศอินเดีย เพื่อเป็นพุทธานุสรณ์สถานแห่งการฉลองพุทธชยันตี 2,600 ปี แห่งการตรัสรู้ของพระพุทธเจ้า และเพื่อถวายเป็นพระราชกุศลแด่พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงครองสิริราชสมบัติครบ 70 ปี ขออนญาตให้สร้างวัดโดยนายเอนก จงเสถียร ได้รับอนุญาตตั้งวัดเมื่อวันที่ 8 มิถุนายน พ.ศ. 2560
เมื่อสร้างเสร็จสมบูรณ์แล้วจะประกอบด้วย สังเวชนียสถาน 4 ตำบล และพุทธสถานที่สำคัญอื่น ๆ เขตธรรมาวาสประกอบด้วย หอวิปัสสนา หอปริยัติ หอพระไตรปิฎก หอประชุม หอพักผู้ปฏิบัติธรรม หมู่กุฏิกรรมฐาน ฯลฯ เขตสังฆาวาส ประกอบด้วย หอพักพระธรรมทูตสงฆ์นานาชาติ หอฉันอาคันตุกภัตร-คมิกภัตร หอพักพระอาคันตุกะ และผู้ติดตาม อาคารรับรองพระมหาเถระ ฯลฯ มีพิธียยกยอดพระมหาเจดีย์พุทธคยา เมื่อ พ.ศ. 2561 พระมหาเจดีย์จะเป็นที่ประดิษฐานพระบรมสารีริกธาตุ เฉพาะยอดเจดีย์มีความสูง 71 เซนติเมตร แกะสลักจากหินทรายจากเมืองจูนนาห์ ประเทศอินเดีย โดยนายช่างชาวพาราณสี

**อ้างอิง**
สุวรรณภูมิพุทธชยันตี
วัดสองห้อง (จังหวัดนครปฐม)

วัดสองห้อง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลห้วยขวาง อำเภอกำแพงแสน จังหวัดนครปฐม
วัดสองห้อง เดิมชาวบ้านเรียก วัดหนองสองห้อง เพราะมีทุ่งนาสองฝั่งระหว่างทุ่งหอคอยกับทุ่งสองห้อง ซึ่งมีถนนกั้นกลางระหว่างทุ่งทั้งสอง มีลักษณะเป็นหนองน้ำ ที่ตั้งเดิมของวัดอยู่ที่บ้านห้วยขวาง ต่อมาพระครูอุตตรการบดี (หลวงพ่อทา) วัดพะเนียงแตก ได้มาชี้เขตที่ตั้งวัด และได้ดำเนินการย้ายจากบ้านห้วยขวางมาอยู่ที่หนองสองห้อง จึงตั้งนามวัดว่า "วัดหนองสองห้อง" ภายหลังเปลี่ยนชื่อมาเป็น "วัดสองห้อง"
วัดเริ่มสร้างตั้งแต่เมื่อปีใดไม่มีผู้ใดทราบ แต่จากคำบอกเล่า กล่าวกันว่า เมื่อ พ.ศ. 2497 หลวงพ่อภา (พระครูถาวรสังฆกิจ) รักษาการเจ้าอาวาสในขณะนั้น ได้ร่วมกับทายกทายิกา สร้างอุโบสถหลังแรก เป็นอุโบสถทรงไทย กว้าง 8 เมตร ยาว 22 เมตร แล้วเสร็จเมื่อ พ.ศ. 2504 งานปิดทองฝังลูกนิมิตผูกพัทธสีมาในปีเดียวกัน อย่างไรก็ดีสำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2439 ได้รับพระราชทานวิสุงคามสีมาเมื่อ พ.ศ. 2496
วัดมีเกจิอาจารย์ คือ หลวงพ่อภา ถาวโร ท่านเริ่มสร้างวัตถุมงคลเป็นครั้งแรก พ.ศ. 2504 เหรียญรุ่น 1 ทราบว่ามีพุทธคุณโดดเด่นในด้านแคล้วคลาด คงกระพันชาตรี และมหาอุด

**รายนามเจ้าอาวาส**
 พระอาจารย์เอียว ผู้รักษาการแทนเจ้าอาวาส - พระอาจารย์ณา ผู้รักษาการแทนเจ้าอาวาส - พระอาจารย์พุก ผู้รักษาการแทนเจ้าอาวาส - พระอาจารย์แจ่ง ผู้รักษาการแทนเจ้าอาวาส - พระอาจารย์ขำ ผู้รักษาการแทนเจ้าอาวาส - พระอาจารย์เปลี่ยน ผู้รักษาการแทนเจ้าอาวาส - พระอาจารย์จำรัส ผู้รักษาการแทนเจ้าอาวาส - พระอาจารย์ฮวด ผู้รักษาการแทนเจ้าอาวาส - พระอาจารย์จันทร์ ผู้รักษาการแทนเจ้าอาวาส - พระครูถาวรสังฆกิจ ผู้รักษาการแทนเจ้าอาวาส พ.ศ. 2495–2509 - พระครูถาวรสังฆกิจ พ.ศ. 2509–2545 - พระมหาชาติชาย ชวนปญฺโญ พ.ศ. 2546–

**อ้างอิง**
สองห้อง
วัดหนองหมู (จังหวัดนครปฐม)

วัดหนองหมู เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสระพัฒนา อำเภอกำแพงแสน จังหวัดนครปฐม มีเนื้อที่ตั้งวัด 18 ไร่เศษ 
วัดหนองหมูเริ่มสร้างวัดด้วยเหตุที่บริเวณนั้นไม่มีวัด วัดที่อยู่ใกล้ที่สุดคือ วัดสระสี่มุม ซึ่งชาวบ้านเดินทางไปด้วยความยากลำบากและมีระยะทางไกล ดังนั้นสมัยหลวงพ่อชุบ (เขียว) สุทิจิโต ชาวบ้านหนองหมูและหนองเทียม ได้ร่วมกันสร้างที่พักสงฆ์ขึ้นที่หมู่บ้านหนองหมู หมู่ที่ 5 โดยมี นายนิพนชัยและนางเพ็ญศรี สระทองหน ได้บริจาคที่ดิน จำนวน 6 ไร่ นายปานและนางพูน สระทองหน ได้บริจาคที่ดิน จำนวน 1 ไร่ 
จนเมื่อ พ.ศ. 2540 นายสยาม ศรีสันต์ ได้ขออนุญาตสร้างวัด มหาเถรสมาคมประกาศตั้งเป็นวัดขึ้นในพระพุทธศาสนามีนามว่า "วัดหนองหมู" เมื่อวันที่ 9 มกราคม พ.ศ. 2544 ได้รับพระราชทานวิสุงคามสีมาเมื่อวันที่ 26 พฤษภาคม พ.ศ. 2551 โดยมีพระเอียง กิตฺตปาโล เป็นเจ้าอาวาสเมื่อแรกตั้งวัด ต่อมามี พระอธิการทอง ปญฺญาวุฑฺโฒ เป็นเจ้าอาวาส เจ้าอาวาสรูปปัจจุบันคือ พระครูสมุห์ สุรชัย สุรชโย

**รายนามเจ้าอาวาส**
 พระอธิการเอียง กิตฺติปาโล พ.ศ. 2544–2547 - พระอธิการทอง ปญฺญาวุฑฺโฒ พ.ศ. 2547–2555 - พระอธิการสมบูรณ์ ปุญฺญาญฺโม พ.ศ. 2555–2556 - พระครูสมุห์ สุรชัย สุรชโย พ.ศ. 2556–

**อ้างอิง**
หนองหมู
วัดหนองโพธิ์ (จังหวัดนครปฐม)

วัดหนองโพธิ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลห้วยหมอนทอง อำเภอกำแพงแสน จังหวัดนครปฐม ปัจจุบันมีพระอธิการบุ่นเลี้ยง ธมฺมกุสโล ดำรงตำแหน่งเจ้าอาวาส
ที่ตั้งของวัดหนองโพธิ์ แต่เดิมเป็นที่ป่าทึบ ป่าใหญ่ มีหนองน้ำขนาดใหญ่ เล่ากันว่า เป็นเส้นทางสำหรับผู้ที่เดินทางจากนครปฐมไปยังพระแท่นดงรัง ใช้เป็นเส้นทางลัดทางหนึ่ง เมื่อเดินทางผ่านออกจากป่าแล้ว จะพบหนองน้ำขนาดใหญ่ จึงเรียกกันว่า หนองโผล่ ปัจจุบันเรียกเปลี่ยนมาเป็น หนองโพธิ์ เนื่องจากมีต้นโพธิ์ใหญ่อยู่ริมหนอง
จากคำบอกเล่าของผู้สูงวัย เล่าว่า มีคน โพ้นทะเลมีภรรยาเป็นคนไทย มาตั้งบ้านเลื่อยไม้ อยู่ริมหนองใหญ่อยู่ประมาณ 10 ปี ราว พ.ศ. 2455 ต่อมาเกิดน้ำป่าไหลหลาก จึงได้อพยพหนีน้ำมาตั้งบ้านเรือนอยู่ในปัจจุบัน และได้มีผู้คนจากที่ต่าง ๆ ได้อพยพมาอยู่ จากนั้นมีการสร้างที่พักสงฆ์ และอาราธนาหลวงพ่อต่วม พุทฺธรกฺขิโต (ฤทธิศักดิ์สงคราม ณ เวียงจันทน์) ซึ่งท่านได้อพยพมาจากนครเวียงจันทน์ หลวงพ่อต่วม ท่านได้พักอยู่ชั่วระยะหนึ่ง จากนั้นได้ย้ายไปสร้างวัดโคกหม้อ จังหวัดราชบุรี
วัดหนองโพธิ์ได้รับอนุญาตตั้งวัดเมื่อ พ.ศ. 2473 ได้รับพระราชทานวิสุงคามสีมาเมื่อ พ.ศ. 2500

**รายนามเจ้าอาวาส**
 หลวงพ่อต่วม พุทฺธรกฺขิโต พ.ศ. 2470–2475 - หลวงพ่อสิน สุนฺทโร พ.ศ. 2485–2495 - พระอธิการวิวัย นนฺทวโร พ.ศ. 2502–2505 - พระครูปิยธรรมรัต (ปิยธมฺโม) พ.ศ. 2516–2530 - พระอธิการประสาน ปญฺญาพโล พ.ศ. 2530–2531 - พระอธิการบุ่นเลี้ยง ธมฺมกุสโล พ.ศ. 2532– 

**อ้างอิง**
หนองโพธิ์
วัดลาดสะแก

วัดลาดสะแก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลดอนตูม อำเภอบางเลน จังหวัดนครปฐม มีที่ดินตั้งวัดเนื้อที่ 20 ไร่
วัดลาดสะแกสร้างขึ้นโดยชาวบ้านหมู่ที่ 9 ซึ่งได้รวบรวมความศรัทธาของชุมชน อันเนื่องจากแต่เดิมนั้นต้องเดินทางไปทำบุญที่วัดลำลูกบัว เป็นที่ลำบากมากเพราะสภาพพื้นที่ทั่วไปของหมู่บ้านลาดสะแกเป็นที่ลาดลงมาจากหมู่บ้านลำลูกบัว เพราะหมู่บ้านลำลูกบัวเป็นที่ดอน ต่อจากนั้นก็จะลาดชันลงมาเรื่อยจนถึงหมู่บ้านซึ่งมีต้นสะแกขึ้นรกมาก ชาวบ้านได้ร่วมกันถากถาต้นสะแกเพื่อทำมาหากินจนตั้งเป็นหมู่บ้านชื่อ หมู่บ้านลาดสะแก มีมีคนอยู่อาศัยมากขึ้นจึงเห็นพ้องว่าควรมีวัดของหมู่บ้าน จากนั้นนายเที่ยง ชื่นชมน้อย ได้บริจาคที่ดินของตนเองให้เป็นที่สร้างวัด จนได้รับอนุญาตตั้งวัดเมื่อ พ.ศ. 2464	ได้รับพระราชทานวิสุงคามสีมาเมื่อ พ.ศ. 2500
ปูชนียวัตถุที่สำคัญ คือ พระประธาน นามว่า หลวงพ่อศิริชัยมงคล ซึ่งเป็นที่เคารพนับถือของชาวบ้านในเขตอำเภอดอนตูมและอำเภอบางเลนกันอย่างมาก

**รายนามเจ้าอาวาส**
 พระอาจารย์แพ - พระอาจารย์ยันต์ - พระอาจารย์เปีย - พระอาจารย์ผ่อน - พระอาจารย์มล - พระอาจารย์หรั่ง - พระอธิการเทียบ - พระครูปฐมมงคลรัตน์ (แหวน ฐานธโร) พ.ศ. 2530–

**อ้างอิง**
ลาดสะแก
วัดบัวหวั่น

วัดบัวหวั่น เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบัวปากท่า อำเภอบางเลน จังหวัดนครปฐม เป็นวัดที่อยู่เขตปลายแดนของอำเภอบางเลน มีอาณาเขตติดต่อกันทั้งหมด 3 จังหวัด คือจังหวัดสุพรรณบุรี จังหวัดพระนครศรีอยุธยา และจังหวัดนครปฐม
พื้นที่ตั้งวัดแต่เดิมของวัดบัวหวั่น มีสภาพเป็นพื้นที่ราบและลุ่ม พอหน้าน้ำหลาก ก็จะมีน้ำท่วมเป็นประจำทุกปี ชาวบ้านบัวหวั่นมีอาชีพในการทำนา เมื่อถึงวัดพระต้องเดิมทางไปทำบุญที่วัดบัวปากท่า ซึ่งเป็นวัดเดียวที่อยู่ใกล้ที่สุด อาศัยการสัญจรโดยการพายเรือมาทำบุญ แต่ก็เดินทางไปด้วยความยากลำบากพอสมควร ต่อมาชาวบ้านได้มีความศรัทธาอย่างมาก จึงปรึกษาที่จะสร้างวัดของหมู่บ้าน จะได้ไม่ต้องไปทำบุญกันลำบาก นายโต นางเผือก มหารมณ์ (เป็นบิดาและมารดาของกำนันสำลี มหารมณ์) ได้มีความศรัทธาและเป็นกำลังสำคัญในการสร้างวัด บริจาคที่ดินจำนวน 17 ไร่ 3 งาน 60 ตารางวา
วัดบัวหวั่นได้รับอนุญาตตั้งวัดเมื่อ พ.ศ. 2462 ได้รับพระราชทานวิสุงคามสีมาเมื่อ พ.ศ. 2472

**รายนามเจ้าอาวาส**
 พระโต - พระชู - พระมุด - หลวงปู่ยิ้ม ธมฺมจาโร - พระอาจารย์หยวก สีลโชโต - พระอาจารย์จิง อิทฺธิญาโณ พ.ศ. 2524–2537 - พระครูวิจิตรปทุมานันท์ (ฉะอ้อน) พ.ศ. 2540–2565- พระครูสมุห์จิรายุ  โอภาสี พ.ศ. 2565 - ปัจจุบัน

**อ้างอิง**
บัวหวั่น
วัดโรงเข้วนาราม

วัดโรงเข้วนาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลโรงเข้ อำเภอบ้านแพ้ว จังหวัดสมุทรสาคร มีที่ดินตั้งวัดเนื้อที่ 10 ไร่ 2 งาน 16 ตารางวา ปัจจุบันมีพระครูสาครธรรมวงศ์ เป็นเจ้าอาวาส
วัดโรงเข้วนาราม แต่มีชื่อว่า สำนักสงฆ์วิปัสนารูปนาม มีพระครูสาครปทุมรัตน์ อดีตเจ้าอาวาสวัดปทุมทองรัตนาราม เป็นเจ้าสำนัก ท่านได้รับมรดกจากโยมบิดามารดา คือนายพุฒทรัพย์นิล นางแอ ทรัพย์นิล เป็นเนื้อที่ 10 ไร่ 2 งาน 16 ตารางวา ท่านได้ลาออกจากการเป็นเจ้าอาวาสวัดปทุมทองรัตนาราม มาสร้างสำนักสงฆ์ในที่ดินของท่านเอง ต่อมานายธรรมสณฑ์  ปิ่นแก้ว อดีตกำนันตำบลโรงเข้ จึงได้ทำเรื่องขออนุญาตสร้างวัด 
จนได้รับอนุญาตให้สร้างวัดด้วยความเห็นชอบของมหาเถรสมาคมและกระทรวงศึกษาธิการ ประกาศแต่งตั้งวัดขึ้นในพระพุทธศาสนามีนามว่า วัดโรงเข้วนาราม วันที่ 19 ตุลาคม พ.ศ. 2544 วัดได้รับพระราชทานวิสุงคามสีมาเมื่อวันที่ 14 กันยายน พ.ศ. 2564 ภายในวัดมีอุโบสถและพระธาตุเจดีย์ธรรมวงศ์

**อ้างอิง**
โรงเข้วนาราม
วัดคลองเสมียนตรา

วัดคลองเสมียนตรา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางภาษี อำเภอบางเลน จังหวัดนครปฐม มีเนื้อที่ทั้งหมดประมาณ 15 ไร่ ทางทิศเหนือจดคลองเสมียนตรา
วัดคลองเสมียนตราสร้างขึ้นโดยนายบุญไร ยอดจิตร์ และนางนิตย์ พร้อมจิตร์ ซึ่งเป็นพี่น้องกัน ได้ถวายที่ดินจำนวน 15 ไร่ เมื่อ พ.ศ. 2526 ชาวบ้านได้ช่วยกันพัฒนาวัดโดยได้นิมนต์พระภิกษุมาอยู่จำพรรษามากบ้างน้อยบ้างของในแต่ละปี มีการสร้างเสนาสนะต่าง ๆ ตั้งแต่ศาลาบำเพ็ญกุศล กุฏิที่พักสงฆ์ ห้องน้ำห้องสุขา แต่สร้างในลักษณะตามดีตามเกิดไม่ได้คำนึงถึงความถูกต้องตามแผนผังการสร้างวัด ทำให้สิ่งก่อสร้างเหล่านี้ทรุดโทรมลง พระสงฆ์ก็เริ่มน้อยลง
จนเมื่อ พ.ศ. 2533 ชาวบ้านนำโดยผู้ใหญ่บ้านก็ได้ไปกราบอาราธนาพระสังข์ชัย ฐานิสฺสโร จากวัดลากค้อน จังหวัดนนทบุรี มาเป็นผู้ช่วยบริหารและพัฒนาวัด แต่ก็เกิดความไม่เข้าใจกันบ้างระหว่างพระสงฆ์ที่มาอยู่ก่อน จนเมื่อสามารถเข้าใจได้ พระสงฆ์ที่มาอยู่จำพรรษาก่อนก็หลีกให้พัฒนาต่อไป มีการดำเนินการถมดินเนื่องจากวัดเป็นที่ราบลุ่ม พอหน้าน้ำหลากมาก็ท่วมเสียหายหมด พ.ศ. 2534 ได้มีการสร้างศาลาการเปรียญ อุโบสถ ตลอดถึงกุฏิเจ้าอาวาส ห้องน้ำ ห้องสุขา
วัดคลองเสมียนตราได้รับอนุญาตตั้งวัดเมื่อวันที่ 19 กันยายน พ.ศ. 2546 ได้รับพระราชทานวิสุงคามสีมา เมื่อวันที่ 5 มกราคม พ.ศ. 2552 พ.ศ. 2557 พระสังข์ชัย ฐานิสฺสโร ได้รับการแต่งตั้งเป็นเจ้าอาวาสวัด หลังการแต่งตั้งท่านได้สร้างซุ้มประตูปากทางเข้าวัด สร้างเมรุ สร้างเขื่อนริมคลองเสมียนตรา

**อ้างอิง**
คลองเสมียนตรา
วัดสัมปตาก

วัดสัมปตาก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสัมปทวน อำเภอนครชัยศรี จังหวัดนครปฐม ริมแม่น้ำท่าจีน
วัดสัมปตากเป็นวัดเก่าแก่สร้างในสมัยอยุธยา ตั้งวัดเมื่อ พ.ศ. 2300 ได้รับพระราชทานวิสุงคามสีมาเมื่อ พ.ศ. 2375 วัดเป็นศูนย์กลางชุมชน ทั้งด้านงานประเพณี การแสดงพระธรรมเทศนา การฝึกปฏิบัติธรรม นั่งสมาธิ และยังเป็นสถานที่ให้การศึกษาแก่ชุมชน นับแต่การบรรชาสามเณร โครงการปฏิบัติธรรม บวชชีพราหมณ์ จนถึงบวชเป็นพระภิกษุ
ปูชนียวัตถุที่สำคัญ ได้แก่ พระพุทธรูปประธานในอุโบสถ เป็นพระพุทธรูปปางมารวิชัย และมีบุษบกไม้แบบย่อมุมไม้สิบสอง 

**รายนามเจ้าอาวาส**
 หลวงปู่หมื่นศรี - หลวงพ่อทา - พระอาจารย์แจ้ง - พระอธิการโสม อนีโฆ พ.ศ. 2495–2501 - พระอาจารย์เตย กตปุญฺโญ พ.ศ. 2502–2503 รักษาการแทนเจ้าอาวาส - พระอาจารย์อินทร์ พ.ศ. 2504 รักษาการแทนเจ้าอาวาส - พระครูสิริชัยสถิต (ฐานธมฺโม) พ.ศ. 2510 - พระครูสิริชัยสถิต (เหลือ) 

**อ้างอิง**
สัมปตาก
หมวดหมู่:นครในจังหวัดเฮียวโงะ

นครในจังหวัดเฮียวโงะ ในภูมิภาคคันไซของประเทศญี่ปุ่น
เฮียวโงะ
หมวดหมู่:จังหวัดเฮียวโงะ
แม่แบบ:บทความคัดสรร/กุมภาพันธ์ 2565

ซาร์อีวัน อาแลกซันเดอร์ เป็นจักรพรรดิ (ซาร์) แห่งจักรวรรดิบัลแกเรียตั้งแต่ ค.ศ. 1331–1371 วันเสด็จพระราชสมภพของพระองค์ไม่เป็นที่ทราบแน่ชัด โดยทราบเพียงวันสวรรคตซึ่งตรงกับวันที่ 17 กุมภาพันธ์ ค.ศ. 1371 ช่วงระยะเวลาการครองราชสมบัติที่ยาวนานของพระองค์เป็นช่วงเปลี่ยนผ่านที่สำคัญของประวัติศาสตร์บัลแกเรียในยุคกลาง ซึ่งพระองค์ทรงต้องจัดการกับปัญหาภายในและภัยคุกคามจากภายนอก โดยเฉพาะอย่างยิ่งจากจักรวรรดิไบแซนไทน์และจักรวรรดิเซอร์เบีย ซึ่งเป็นดินแดนเพื่อนบ้านของบัลแกเรีย นอกจากนี้พระองค์ยังทรงมีบทบาทสำคัญในการฟื้นฟูเศรษฐกิจ ศิลปะและการศาสนาของบัลแกเรียอีกด้วย
อย่างไรก็ตามในช่วงหลัง ซาร์อีวัน อาแลกซันเดอร์ทรงไม่สามารถรับมือกับปัญหาหลายอย่างที่เกิดขึ้นได้ โดยเฉพาะอย่างยิ่งภัยจากกาฬมรณะ การรุกรานของจักรวรรดิออตโตมันและการรุกรานบริเวณตะวันตกเฉียงเหนือของประเทศโดยราชอาณาจักรฮังการี การเผชิญหน้าอย่างไร้ผลกับปัญหาเหล่านี้ พระองค์ได้ทรงแบ่งดินแดนให้พระราชโอรส 2 พระองค์ ซึ่งนำไปสู่ความอ่อนแอและการแบ่งแยกของจักรวรรดิบัลแกเรีย พร้อมกับการเผชิญหน้ากับขยายอำนาจของจักรวรรดิออตโตมัน 
ซาร์อีวัน อาแลกซันเดอร์อภิเษกสมรสครั้งแรกกับซารีนาแตออดอราแห่งวอเลเคีย พระธิดาของบาซารับที่ 1 แห่งวอเลเคีย มีพระโอรสธิดาหลายพระองค์ ซึ่งรวมถึงซาร์อีวัน สรัตซีมีร์ ซึ่งเป็นซาร์แห่งบัลแกเรียในวีดินระหว่างปี ค.ศ. 1356–1397 เจ้าชายมีคาอิล อาแซนที่ 4 และเจ้าชายอีวัน อาแซนที่ 4 (อ่านต่อ...)
บทความคัดสรรก่อนหน้านี้: คัตสึโดชาชิง – มะเร็งท่อน้ำดี – สโมสรฟุตบอลแมนเชสเตอร์ยูไนเต็ดที่เก็บถาวร – บทความคัดสรรอื่น ๆ
ดัชชีแบรย์ส

ดัชชีแบรย์ส หรือ ดัชชีเบรอตาญ (Duchy of Brittany; Dugelezh Breizh; Duché de Bretagne) เป็นรัฐศักดินาในสมัยกลางซึ่งมีอยู่ในระหว่างปีค.ศ. 939ปีที่เกิดยุทธการที่ Trans-la-Fôret และ 1547efn|ปีที่ตำแหน่งกษัตริย์แห่งฝรั่งเศสและดยุคแห่งแบรย์สรวมตัวกับภายใต้การนำของพระเจ้าอ็องรีที่ 2 แห่งฝรั่งเศส โดยกินอาณาเขตทางภาคตะวันตกเฉียงเหนือของคาบสมุทรยุโรป โดยมีพรมแดนธรรมชาติคือมหาสมุทรแอตแลนติกทางทิศตะวันตก และช่องแคบอังกฤษทางทิศเหนือ ทางทิศใต้นั้นในบางสมัยมีพรมแดนจรดแม่น้ำลัวร์ และนอร์ม็องดี กับจังหวัดอื่นๆ ของฝรั่งเศสทางทิศตะวันออก ดัชชีได้ถือกำเนิดขึ้นภายหลังจากการขับไล่กองทัพไวกิงออกจากภูมิภาคนี้ราวปีค.ศ. 939 ต่อมาในคริสต์ศตวรรษที่ 10 และ 11 ได้มีเหตุการณ์ไม่สงบทางการเมืองบ่อยครั้งซึ่งดยุกแห่งแบรย์สนั้นมีอำนาจจำกัดนอกจากภายในเขตที่ดินของตนเอง ในด้านความสัมพันธ์กับเพื่อนบ้านอย่างดัชชีนอร์ม็องดีผสมผสานระหว่างพันธมิตรกัน และในบางเวลาได้มีความขัดแย้งรุนแรงถึงขึ้นสงคราม เช่น ช่วงสงครามแบรย์ส-นอร์ม็องดี 
พระเจ้าเฮนรีที่ 2 แห่งอังกฤษ ได้เข้ารุกรานแบรย์สในช่วงกลางคริสต์ศตวรรษที่ 12 และได้สถาปนาพระองค์เป็นเคานต์แห่งน็องต์ในปีค.ศ. 1158 ตามสนธิสัญญาที่ทำขึ้นกับดยุกโกน็องที่ 4 ทำให้พระราชโอรสในพระเจ้าเฮนรีที่ 2 เจ้าชายเจฟฟรีได้ถืออิสริยยศเป็นดยุกแห่งแบรย์สผ่านทางการเสกสมรสกับกงส์ต็องส์ซึ่งมีฐานะเป็นดัชเชสแห่งแบรย์สโดยสายเลือด กษัตริย์ในราชวงศ์อ็องฌูนั้นควบคุมดินแดนนี้จนกระทั่งถึงการล่มสลายของจักรวรรดิอ็องฌูในฝรั่งเศสตอนเหนือในปีค.ศ. 1204 ต่อมาราชวงศ์ฝรั่งเศสได้เข้ามามีอิทธิพลในดัชชีตลอดช่วงคริสต์ศตวรรษที่ 13 ต่อมาในคริสต์ศตวรรษที่ 14 ได้เกิดสงครามกลางเมืองขึ้นโดยหลายฝ่ายสนับสนุนผู้นำของตนจากทั้งฝ่ายอังกฤษและฝรั่งเศสเพื่อมีอำนาจในการปกครองดัชชีในระหว่างสงครามสืบบัลลังก์เบรอตง
สถานะดัชชีอันเป็นเอกราชนั้นสิ้นสุดลงพร้อมกับการทิวงคตของฟร็องซัวที่ 2 ในปีค.ศ. 1488 โดยบรรดาศักดิ์ดยุกได้ถูกสืบทางสายเลือดไปยังธิดา อาน แต่พระเจ้าชาร์ลที่ 8 แห่งฝรั่งเศสได้ประกาศให้การเสกสมรสของเธอเป็นโมฆะ และอภิเษกสมรสกับเธอแทน จึงเป็นผลทำให้บรรดาศักดิ์ดยุกแห่งแบรย์ส ได้ตกมาเป็นของกษัตริย์แห่งฝรั่งเศสโดยสิทธิแห่งภรรยา (Jure uxoris) โดยบรรดาศักดิ์ดยุกแห่งแบรย์สได้ผนวกเข้ากับราชบัลลังก์ฝรั่งเศสในปีค.ศ. 1532 โดยผ่านสภาแบรย์สซึ่งมีผลภายหลังจากการทิวงคตของสมเด็จพระราชินีโกลดแห่งฝรั่งเศสผู้ซึ่งเป็นดัชเชสพระองค์สุดท้าย พระราชโอรสทั้งสองพระองค์ ได้แก่ ฟร็องซัวที่ 3 และต่อมาพระเจ้าอ็องรีที่ 2 แห่งฝรั่งเศส ได้ถือว่าทำให้เกิดรัฐร่วมประมุขขึ้นภายหลังจากการสวรรคตของพระราชบิดา
ในภายหลังจากการปฏิวัติฝรั่งเศส ดัชชีได้ถูกเปลี่ยนสถานะตามระบบสาธารณรัฐตั้งแต่ปีค.ศ. 1792 เป็นจังหวัดของฝรั่งเศส ซึ่งมีผลต่อไปถึงสาธารณรัฐฝรั่งเศสที่ 5

**หมายเหตุ**

**อ้างอิง**

**บรรณานุกรม**
year=2016 - url-status=dead
*isbn=9781137102157 
หมวดหมู่:ดยุกแห่งเบรอตาญ
หมวดหมู่:ดัชชีในอดีต
โรงเรียนนานาชาติแห่งพระหฤทัย

โรงเรียนนานาชาติแห่งพระหฤทัย (聖心インターナショナルスクール; International School of the Sacred Heart; อักษรย่อ: ISSH) เป็นโรงเรียนอนุบาล (สหศึกษา) โรงเรียนเกรด 1–12 (หญิงล้วน) ในเขตชิบูยะ โตเกียว ประเทศญี่ปุ่น ก่อตั้งขึ้นใน ค.ศ. 1908 ในฐานะที่เป็นส่วนหนึ่งของเครือข่ายโรงเรียนพระหฤทัยซึ่งเป็นองค์การของโรงเรียนและสถาบันใน 44 ประเทศ โรงเรียนนานาชาติแห่งพระหฤทัย (ISSH) เป็นโรงเรียนคาทอลิกที่มีความหลากหลายทางวัฒนธรรม มีชั้นเรียนอนุบาลสำหรับเด็กอายุ 3, 4 และ 5 ปี สำหรับเด็กชายและเด็กหญิง ในขณะที่เกรด 1–12 สำหรับเด็กผู้หญิงเท่านั้น โรงเรียนนานาชาติแห่งพระหฤทัยตั้งอยู่ในย่านฮิโรโอะ และก่อตั้งขึ้นใน ค.ศ. 1908 ซึ่งอยู่ในสังกัดเครือข่ายของโรงเรียนพระหฤทัยทั่วโลก

**ประวัติ**
โรงเรียนนานาชาติแห่งพระหฤทัยในโตเกียวเป็นหนึ่งในกลุ่มโรงเรียนและวิทยาลัยนานาชาติภายใต้การดูแลของคณะแห่งพระหฤทัย
คณะแห่งพระหฤทัยได้รับการสถาปนาขึ้นในอาเมียง ประเทศฝรั่งเศส เมื่อวันที่ 21 พฤศจิกายน ค.ศ. 1800 โดยนักบุญมาดแลน โซฟี บารัต เพื่อตอบสนองความต้องการของรูปแบบการศึกษาเฉพาะสำหรับเด็กผู้หญิงในโลกที่กำลังเปลี่ยนแปลง
ส่วนการเริ่มต้นใน ค.ศ. 2017 ทางโรงเรียนได้เริ่มสอบสวนข้อกล่าวหาเรื่องการล่วงละเมิดทางเพศโดยอดีตครูคนหนึ่ง ซึ่งถูกกล่าวหาว่าเกิดขึ้นในคริสต์ทศวรรษ 1990 และคริสต์ทศวรรษ 2000

**หลักสูตร**
หลักสูตรนี้มาจากหลักสูตรนานาชาติ รวมถึงมีโปรแกรมต่าง ๆ เช่น หลักสูตรเรียนล่วงหน้า และภาษาอังกฤษเป็นภาษาที่สอง (ESL)
การเรียนการสอนที่โรงเรียนเป็นภาษาอังกฤษ โดยมีการเสนอภาษาต่าง ๆ รวมทั้งภาษาฝรั่งเศสและภาษาญี่ปุ่น ส่วนโปรแกรมการทดสอบประกอบด้วยสอบคัดเลือกพีแซต/ทุนกิตติคุณแห่งชาติ, เอสเอที และการประเมินโรงเรียนนานาชาติ
ด้านโปรแกรมกิจกรรมประกอบด้วยกรีฑา, ละคร, ดนตรี ตลอดจนการชิงชัยในด้านกีฬา, ปัญญา และศิลปะ โดยส่วนใหญ่อยู่ในสมาคมโรงเรียนที่ราบคันโต

**อนุบาลและจูเนียร์สกูล (อนุบาล – เกรด 4)**
หลักสูตรในโรงเรียนอนุบาลและจูเนียร์สกูล (KG/JS) ประกอบด้วยโปรแกรมศิลป์ภาษาที่สมดุล (การอ่าน, การเขียน, การพูด และการฟัง), คณิตศาสตร์, วิทยาศาสตร์ และสังคมศึกษาที่บูรณาการผ่านหลักสูตรประถมนานาชาติ

**มิดเดิลสกูล (เกรด 5–8)**
นักเรียนมิดเดิลสกูลทุกคนเรียนภาษาอังกฤษ, คณิตศาสตร์, วิทยาศาสตร์, สังคมศึกษา, ศิลปะ, ละคร, ภาษาต่างประเทศ, ดนตรี, การศึกษาส่วนบุคคลและสังคม, พลศึกษา, ศิลปะเครื่องปั้นดินเผา/3 มิติ และค่านิยม

**ไฮสกูล (เกรด 9–12)**
โรงเรียนนานาชาติแห่งพระหฤทัยมีภาควิชาศิลปะสร้างสรรค์และศิลปะการแสดง ตลอดจนโปรแกรมนอกหลักสูตรที่นักศึกษาสามารถมีส่วนร่วมในกีฬา, ดนตรี และละคร ส่วนประกาศนียบัตรของโรงเรียนนานาชาติแห่งพระหฤทัยมอบให้แก่นักเรียนที่ได้รับคะแนนขั้นต่ำ 22 หน่วยกิต และได้ปฏิบัติตามข้อกำหนดทั้งหมดเรียบร้อยแล้ว

**ศิษย์เก่าที่มีชื่อเสียง**
 จีเซล – แร็ปเปอร์และนักร้อง (เอสปา)- ริมะ นากาบายาชิ – แร็ปเปอร์และนักร้อง (นิจยู)

**อ้างอิง**

**แหล่งข้อมูลอื่น**
 SacredHeart.Tokyo- isshtokyo- intlschool_sacredheart
นานาชาติแห่งพระหฤทัย
นานาชาติแห่งพระหฤทัย
หมวดหมู่:โรงเรียนในโตเกียว
นานาชาติแห่งพระหฤทัย
หมวดหมู่:สิ่งก่อสร้างในเขตชิบูยะ
วัดโฆสิตาราม (จังหวัดนครปฐม)

วัดโฆสิตาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางเลน อำเภอบางเลน จังหวัดนครปฐม มีที่ดินตั้งวัดเนื้อที่ 15 ไร่ 2 งาน 17 วา ทางทิศตะวันตกจรดลำคลองบ้านไผ่คอกวัว ปัจจุบันมีพระปลัดเกรียงเดช ฐานธมฺโม ดำรงตำแหน่งเจ้าอาวาส
วัดโฆสิตารามสร้างเมื่อวันที่ 1 กรกฎาคม พ.ศ. 2494 โดยชาวบ้านได้ร่วมกันสร้างกุฏิ 1 หลัง จำนวน 5 ห้อง ได้นิมนต์พระอาจารย์เชาว์ เอี่ยมอาจ วัดพะเนียงแตก มาเป็นอาจารย์ พร้อมด้วยพระภิกษุ 5 รูป มาจำพรรษา ตั้งวัดเมื่อวันที่ 19 กันยายน พ.ศ. 2505 ได้รับพระราชทานวิสุงคามสีมาเมื่อ พ.ศ. 2508 เมื่อ พ.ศ. 2516 ได้ถูกวาตภัยรับความเสียหาย ทั้งศาลาการเปรียญ หอสวดมนต์ กุฏิ 3 หลัง ศาลาน้ำ หอ แท็งก์น้ำ หอระฆัง ได้รับความเสียหายมาก ปีต่อมาคณะกรรมการวัดได้จัดซื้อดินเป็นที่ลุ่มให้สูงขึ้นมา 60 เซนติเมตร ได้เป็นจำนวน 6 ไร่ 2 งาน
อาคารเสนาสนะที่สำคัญ ได้แก่ อุโบสถ หอสวดมนต์และหอฉันอยู่ในหลังเดียวกัน เป็นอาคาร 2 ชั้น เป็นไม้เนื้อแข็งใช้เสาปูน ที่ปฏิบัติธรรมชั้นล่างศาลาการเปรียญ หอระฆัง หอส่องธรรมส่องชีวิต ศาลาเฉลิมพระเกียรติ และกุฏิทรงไทยหลายหลัง

**เจ้าอาวาส**
 พระอาจารย์เชาว์ เอี่ยมอาจ พ.ศ. 2494- พระอธิการประเสริฐ สุรปญฺโญ พ.ศ. 2510- พระอาจารย์ทองดี เขมงฺกโร รักษาการแทนเจ้าอาวาส พ.ศ. 2511- พระอาจารย์สนิท สุนฺทรธมฺโม รักษาการแทนเจ้าอาวาส พ.ศ. 2514- พระอธิการหวาน สิริจนฺโท พ.ศ. 2517–2542- พระปลัดสุวรรณ์ โกวิโท พ.ศ. 2542–2553 - พระปลัดเกรียงเดช ฐานธมฺโม พ.ศ. 2553–

**อ้างอิง**
โฆสิตาราม
วัดราษฎร์สามัคคี (จังหวัดนครปฐม)

วัดราษฎร์สามัคคี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางหลวง อำเภอบางเลน จังหวัดนครปฐม ตั้งอยู่ริมฝั่งแม่นํ้าท่าจีน ฝั่งตะวันออก (อยู่ทางใต้ลํ้านํ้าของที่ตั้งปัจจุบัน ประมาน 400 เมตร) มีเขตติดต่อกับจังหวัดสุพรรณบุรี ถือเป็นวัดที่อยู่เหนือสุดตามลำนํ้าท่าจีนในเขตจังหวัดนครปฐม มีเนื้อที่ 52 ไร่ 32 ตารางวา ที่ธรณีสงฆ์ 84 ไร่ 1 งาน 84 ตารางวา ปัจจุบันมีพระอธิการแสวง อภินนฺโท ดำรงตำแหน่งเจ้าอาวาส
วัดราษฎร์สามัคคี เดิมชื่อวัดเรียกตามชื่อหมู่บ้าน คือมีชื่อว่า วัดบางน้อย บ้างระบุว่า วัดบางน้อยนอก ต่อมาย้ายมาสร้างอยู่ในที่ปัจจุบันและเปลี่ยนชื่อใหม่ "วัดราษฎร์สามัคคี" ตั้งวัดเมื่อ พ.ศ. 2401 ได้รับพระราชทานวิสุงคามสีมาเมื่อวันที่ 21 มิถุนายน พ.ศ. 2452 ได้รับพระราชทานวิสุงคามสีมาครั้งหลังเมื่อ พ.ศ. 2509 ภายในวัดมีศูนย์การเรียนรู้ชุมชนวัดราษฎร์สามัคคี ให้ความรู้ด้านสมุนไพรต่าง ๆ อยู่ในบริเวณของโรงเรียนวัดราษฎร์สามัคคี และสวนสุโขทัยเป็นแหล่งเรียนรู้เกี่ยวกับพระพุทธรูปสมัยสุโขทัย
ปูชนียวัตถุที่สำคัญ มีพระพุทธรูปศิลปะสุโขทัยยุคต้นที่มีความงดงาม นามว่า หลวงพ่อสุโขทัยธรรมราชา เป็นพระพุทธรูปปางสะดุ้งมาร หน้าตักกว้าง 24 นิ้ว ความสูงวัดจากฐานถึง ปลายเศียร 32 นิ้ว องค์พระเป็นทองสัมฤทธิ์ทั้งองค์ 

**รายนามเจ้าอาวาส**
 หลวงปู่เทศ - หลวงปู่เถา - หลวงปู่หมวก - หลวงพ่อเถ่อ - อาจารย์ย้อย - พระครูพุทธบาล (เฉื่อย คงคาหลวง) พ.ศ. 2491- อาจารย์เปีย พ.ศ. 2491–2498 - พระครูโกมุทสมานคุณ (บัว) พ.ศ. 2500–2553 - พระครูใบฎีกา พายัพ สุทฺธิโสรโณ พ.ศ. 2553– - พระอธิการแสวง อภินนฺโท

**อ้างอิง**
ราษฎร์สามัคคี
วัดศรีประชาวัฒนาราม

วัดศรีประชาวัฒนาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางปลา อำเภอบางเลน จังหวัดนครปฐม พื้นที่ตั้งวัดมีเนื้อที่ 15 ไร่ 2 งาน 74 ตารางวา
วัดศรีประชาวัฒนาราม เดิมชื่อ สำนักสงฆ์วัดดอนอรัญ แต่เดิมพระอธิการเพ็ง วชิรญาณวโร ได้เดินทางมาปักกลดอยู่ในที่สาธารณประโยชน์ ในระยะนั้นเวลาทำบุญชาวบ้านต้องเดินทางไปวัดดอนยอกับวัดเกาะแรต ซึ่งทางคมนาคมไม่สะดวก นายผดดอนเจียงได้ทำการถวายที่ดินให้เพื่อสร้างวัดและได้ดำเนินเรื่องการขออนุญาตสร้างวัดเมื่อ พ.ศ. 2514 เริ่มแรกได้ก่อสร้างกุฏิสงฆ์ 2 หลัง และศาลาการเปรียญ 1 หลัง จนตั้งเป็นวัดเมื่อวันที่ 21 เมษายน พ.ศ. 2515 ได้รับพระราชทานวิสุงคามสีมาเมื่อวันที่ 16 ตุลาคม พ.ศ. 2528 มีพระอธิการเพ่ง เป็นเจ้าอาวาสรูปแรก ต่อมาพระอธิการเพ่งได้เดินธุดงค์ไปเรื่อย หลังจากนั้นชาวบ้าน ได้ไปนิมนต์พระอาจารย์ลับ จิตตสํวโร วัดเกาะแรตมาดูแลวัดและหาทุนสร้างศาลาการเปรียญที่ยังไม่แล้ว เสร็จโดยลดจากสองชั้นให้เหลือชั้นเดียว และทำการยกช่อฟ้าศาลาการเปรียญฉลองเมื่อ พ.ศ. 2525 แต่ พระอาจารย์ลับ ไม่ได้รับเป็นเจ้าอาวาส พระอาจารย์ลับได้ยกตำแหน่งเจ้าอาวาสให้กับพระเลียบ ธีติโก ซึ่งมีศักดิ์เป็นหลานของพระอาจารย์ลับ จิตตสวโร ให้เป็นเจ้าอาวาส
อาคารเสนาสนะที่สำคัญ ได้แก่ อุโบสถทรงไทยประยุกต์ชั้นเดียว โครงสร้างส่วนใหญ่สร้างด้วยคอนกรีตเสริมเหล็ก หลังคามุงกระเบื้องกาบกล้วย ก่อสร้างเสร็จเมื่อ พ.ศ. 2530 อุโบสถขนาดกว้าง 10 เมตร ยาว 28 เมตร ศาลาการเปรียญทรงไทยประยุกต์ชั้นเดียว กว้าง 14 เมตร ยาว 34 เมตร ศาลาฌาปนสถานทรงไทยประยุกต์ชั้นเดียวสร้างครอบตัวเมรุ และวิหารทรงไทยประยุกต์ชั้นเดียว โครงสร้างส่วนใหญ่เป็นไม้เนื้อแข็งใช้ทำเสาและโครงหลังคา หลังคามุง กระเบื้อง ก่อสร้างแล้วเสร็จ พ.ศ. 2562

**รายนามเจ้าอาวาส**
 พระอธิการเพ็ง วชิรญาณวโร วิทยฐานะ น.ธ.โท พ.ศ. 2514–2519  - พระครูวัฒนาประชานุกูล พ.ศ. 2519–2553 - พระครูปลัดชัยณรงค์ อทินโน พ.ศ. 2554–

**อ้างอิง**
ศรีประชาวัฒนาราม